b'\n_START_ARTICLE_\nLeucanella\n_START_SECTION_\nUtseende\n_START_PARAGRAPH_\nMiddelsstore (vingespenn ca. 60 millimeter), brunlige p\xc3\xa5fuglspinnere med store \xc3\xb8yeflekker p\xc3\xa5 bakvingene. Forvingen er gr\xc3\xa5brun til r\xc3\xb8dbrun, hos hannene spiss og noe sigdformet, hos hunnene mer rundet. Det har gjerne en m\xc3\xb8rk lengdestrek.\n_START_SECTION_\nLevevis\n_START_PARAGRAPH_\nLarvene lever gjerne selskapelig, i alle fall som unge, p\xc3\xa5 ulike busker og tr\xc3\xa6r. Som andre p\xc3\xa5fuglspinnere har de voksne reduserte mundeler, og de tar ikke n\xc3\xa6ring til seg. Noen flyr om natten, andre om dagen.\n_START_SECTION_\nNesleh\xc3\xa5r\n_START_PARAGRAPH_\nLarvene, til dels ogs\xc3\xa5 de voksne sommerfuglene, er kledt med nesleh\xc3\xa5r. Disse frigj\xc3\xb8r gift om man kommer i kontakt med dem og kan utl\xc3\xb8se hudirritasjon, av og til ogs\xc3\xa5 mer alvorlige komplikasjoner. Larvene sitter gjerne i tette samlinger p\xc3\xa5 trestammer, og er noks\xc3\xa5 godt kamuflert, slik at man uaktsomt lett kan komme i kontakt med dem.\n_START_SECTION_\nUtbredelse\n_START_PARAGRAPH_\nSlekten er utbredt i Amerika.'